recursal/SuperWikiNEXT-32B huggingface dataset:
**পাগলা সেতু** একটি মূঘল আমলে নির্মিত সেতু। এর ধ্বংসাবশেষ রাজধানী ঢাকার ৪.৫ কিমি পূর্বে ঢাকা-নারায়ণগঞ্জ সড়কের পাগলা এলাকায় অবস্থিত। সম্ভবত ১৬৬০ খ্রিষ্টাব্দে বাংলার তৎকালীন সুবাদার মীর জুমলা নির্মাণ করেন। 

১৮৭০ সালে অজানা ফটোগ্রাফার এর তোলা পাগলা পুল

ইতিহাস
------

সুবাদার মীর জুমলার আমলে ঢাকা ও তার পার্শ্ববর্তী এলাকায় বেশ কিছু মুঘল স্থাপনা যেমন রাস্তা, সেতু, সংযোগ সড়ক নির্মিত হয়। তিনি রাজধানী ঢাকা ও নারায়ণগঞ্জ (তৎকালীন খিজিরপুর)এর সংযোগকারী রাস্তার পাগলা নামক স্থানে সেতুটি নির্মাণ করেন। ধারণা করা হয় এখানে একসময় পাগলা নদী প্রবাহিত ছিল যার উপর সেতুটি নির্মাণ করা হয়।  

১৬৬৬ খ্রিষ্টাব্দে ফরাসী পর্যটক টেভারনিয়ার এর বর্ণনায় পাগলা সেতুটির উল্লেখ পাওয়া যায়। এটিকে তিনি ‘ইটের একটি সুন্দর সেতু’ বলে অভিহিত করেন।

১৮২৪ সালে কলকাতার লর্ড বিশপ হেবার পাগলার সেতুটি দেখতে গিয়েছিলেন বলে উল্লেখ পাওয়া যায়। তিনি এটিকে স্থাপত্যের একটি চমৎকার নিদর্শন হিসেবে চিহ্নিত করেন।

এছাড়াও চার্লস ড’য়লির আঁকা ছবিতে পাগলার সেতুটির ভগ্ন অবস্থার যে চিত্র পাওয়া যায় তাতে সেতুটি যে দৃষ্টিনন্দন ছিল তার প্রমাণ পাওয়া যায়।

চার্লস ড’য়লির আঁকা ছবিতে পাগলা পুল

বর্তমান অবস্থা
--------------

আবহাওয়া ও প্রাকৃতিক কারণে সম্পূর্ণ ধ্বংসপ্রাপ্ত পাগলার পুলের মিনারের মত কয়েকটি পিলারের ধ্বংসাবশেষ এখনো রয়েছে।

আরও দেখুন
---------

* বাংলাদেশের প্রত্নতাত্ত্বিক স্থানের তালিকা

তথ্যসূত্র
---------

1. ↑  "বাংলাদেশ জাতীয় তথ্য বাতায়ন"। [*স্থায়ীভাবে অকার্যকর সংযোগ*]
2. ↑  "bn.banglapedia.org:পাগলা সেতু"।
সাইবেরিয়া ও মধ্য এশিয়ার বরফ যুগের হ্রদ
**পশ্চিম সাইবেরীয় হিমবাহী হ্রদ** একটি পেরিগ্লাসিয়াল হ্রদ ছিল, যখন প্রায় ৮০,০০ বছর আগে ওয়েইচসেলীয় হিমবাহের সময় বারেন্টস–কারা হিমচাদর দ্বারা ওব ও ইয়েনিসেই নদীর আর্কটিক মহাসাগর পর্যন্ত প্রবাহ অবরুদ্ধ হয়ে পরেছিল। এটি **ওয়েস্ট সাইবেরিয়ান লেক** (রুশ: Западно-Сибирское море) বা **মানসিসকো হ্রদ** (রুশ: Мансийское озеро) নামেও পরিচিত। হ্রদটি পশ্চিম সাইবেরীয় সমভূমিতে অবস্থিত ছিল এবং এর সর্বোচ্চ পর্যায়ে পৃষ্ঠের ক্ষেত্রফল ৭,৫০,০০০ বর্গ কিমি-এর বেশি ছিল, যা বর্তমান ক্যাস্পিয়ান সাগরের দ্বিগুণেরও বেশি।

এটি তাত্ত্বিক যে যদিও আর্কটিক মহাসাগর অববাহিকায় (যেমন ওব ও ইয়েনিসেই নদী দ্বারা) নিষ্কাশন বাঁধা প্রাপ্ত হলেও, হ্রদটি শেষ পর্যন্ত একটি বৃত্তাকার প্রবাহ পথ দিয়ে ভূমধ্যসাগরে উপচে পড়বে যার মধ্যে আরাল সাগর, কাস্পিয়ান সাগর ও কৃষ্ণসাগর অন্তর্ভুক্ত থাকবে। সাগর এর ফলে সেলেঙ্গা নদী ও বৈকাল হ্রদ থেকে জল প্রায় ৯,৭০০ কিলোমিটার (৬,০০০ মা) পথ জুড়ে প্রবাহিত হত, যা আজকের যেকোন নদীর গতিপথের তুলনায় যথেষ্ট দীর্ঘ।

তথ্য| তারিখ | উচ্চতা | এলাকা | আয়তন | গড় গভীরতা |
| --- | --- | --- | --- | --- |
| ৯০-৮০ **হাজার বছর** | ৬০ মি | ৬১০০০০বর্গ কি.মি. | ১৫০০০ঘন কি.মি. | ২৪ মি |
| ৬০-৫০ হাজার বছর | ৪৫ মি | ৮৮১০০০বর্গ কি.মি. | ৩২০০০ঘন কি.মি. | ৩৬ মি |

হ্রদের চিত্র এবং বর্ণনার পাশাপাশি অনুমানিত নিষ্কাশন নিদর্শনের জন্য ম্যাঙ্গেরুড এট আল দেখুন (২০০৪)।

তথ্যসূত্র
---------

1. ↑  Dutch, Steve, Professor of Natural and Applied Sciences, University of Wisconsin-Green Bay. "Pleistocene Glaciers and Geography" webpage (accessed 30 November 2006)
2. ↑  Mangerud, J.; Jakobsson, M. (২০০৪)। "Ice-dammed lakes and rerouting of the drainage of northern Eurasia during the Last Glaciation": 1313–1332। ডিওআই:10.1016/j.quascirev.2003.12.009।
মোহাম্মদ আশা
**মোহাম্মদ জামিল আবদেলকাদের আশা** (জন্ম: সেপ্টেম্বর ৬ ১৯৮০) একজন জর্ডানীয় চিকিৎসক ‍যিনি যুক্তরাষ্ট্র বসবাস করেন। ২০০৭ সালের ৩০ জুন গ্লাসকো বিমানবন্দর হামলায় সন্দেহের জের ধরে থাকে গ্রেফতার করা হয়।
হত্যার ও বিস্ফোরণের ষড়যন্ত্রের অভিযোগে তাকে অভিযুক্ত করা হয়েছিল, তবে ২০০৮ সালের ১৬ ডিসেম্বরের এক রায়ে তিনি নির্দোষ সাব্যস্ত হন এবং তার উপর আনিত সকল অভিযোগ প্রত্যাহার করা হয়।

প্রাথমিক জীবন এবং চিকিৎসা কর্মজীবন
----------------------------------

আশা ১৯৯১ সালে তার পরিবারের সাথে জর্ডানে চলে যান। তিনি সৌদি আরবের একটি পরিবারে জন্মগ্রহণ করেন যাদের সূত্রপাত হয় ফিলিস্তিনে। তিনি আম্মানের জুবলি স্কুলে, প্রতিভাধর শিশুদের একটি স্কুল, তার প্রাথমিক শিক্ষা শুরু করেন যেখানে তাকে একজন নিবেদিত ছাত্র হিসেবে স্মরণ করা হয়ে থাকে ‍যিনি অত্যন্তু বইপ্রেমিক ও অন্তর্মুখী ধরনের ছিলেন। আরবি সাহিত্যের কবিতার জন্য তিনি অনেক পুরস্কারে ভূষিত হন এবং রানী নুর, জর্ডানের রাজা হোসেইনের চতুর্থ স্ত্রী, যখন তার স্কুল পরিদর্শন করতে যান তখন তার সাথে তিনি স্বাক্ষাত করেন। ১৯৯৮ সালে, আশা তার স্কুলের শেষ পরীক্ষায় সর্বমোট ৯৮.৩% নম্বর নিয়ে পাশ করেন এবং পরবর্তীতে তিনি মেডিকেল ভর্তি পরীক্ষায় জর্ডানে জাতীয় মেধায় তৃতীয় সর্বোচ্চ নাম্বার লাভ করেন।

আশা ইউনিভার্সিটি অব জর্ডান’স মেডিকেল স্কুলে ভর্তি হন এবং ২০০৪ সালে চিকিৎসা শাস্ত্রে ডিগ্রী লাভ করেন। মেডিকেলে অধ্যয়নরত অবস্থায় তিনি তার প্রতিভাকে তার ভবিষ্যত স্ত্রীকে, মারওয়াহ ডানা (একজন পরীক্ষাগার গবেষক), প্রেম নিবেদন করতে কবিতা রচনা করতে থাকেন। ২০০৪ সালে তিনি মারওয়াহকে বিবাহ করেন। ঐ একই বছরে, আশা প্রায় ৫০০ মেডিকেল ছাত্রছাত্রীর সাথে প্রতিদ্বন্দ্বিতা করেন এবং নিউরোলজি বিভাগে অধ্যয়নের জন্য ইউনিভার্সিটি অব বার্মিংহামে সুযোগ লাভ করেন।

২০০৫ সালে আশা তার স্ত্রীসহ যুক্তরাজ্যে পাড়ি জমান এবং ওয়েলসের ল্যানেল্লির প্রিন্স ফিলিপ হাসপাতাল এবং শ্রপশারের দি রয়েল শ্রুজবেরি হাসপাতাল থেকে স্নাতকোত্তর প্রশিক্ষণ লাভ করেন। এরপর আশা ক্যামব্রিজের অ্যাডেনব্রুক হাসপাতালে চলে যান, যেখানে বিলাল আব্দুল্লা এবং কফিল আহমেদ এর সাথে পরিচিত হন। ২০০৭ সালে, আশা তার স্ত্রী এবং ছোট ছেলে আনাসকে নিয়ে চেস্টারটনের একটি গ্রামে বসবাস করতে থাকেন, ষ্টোকে-ও-টরেন্টের ইউনিভার্সিটি হসপিটাল অব নর্থ স্টাফোর্ডশায়ারে জুনিয়র নিউরোসার্জন হিসেবে কাজ শুরু করেন। কনসালট্যান্ট নিউরোসার্জন রুপার্ট প্রাইস বলেন তার লিখিত সেরা রেফারেন্স তিনি আশাকে দিয়েছিলেন এবং তিনি বিশ্বাস করতেন যে ব্রিটেনের শীর্ষস্থানীয় নিউরোসার্জনদের একজন হওয়ার পথে আশা সঠিক পথেই ছিলেন।

তথ্যসূত্র
---------

1. 1 2 3  Bird, Steve (১৬ ডিসেম্বর ২০০৮), "Profile: Jordanian neurologist, Mohammed Asha, cleared over Glasgow terror attack", *The Times*, London, সংগ্রহের তারিখ ১৬ ডিসেম্বর ২০০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Britton, Jeremy (১৬ ডিসেম্বর ২০০৮), "Cleared terror suspect 'bullied'", *BBC News*, সংগ্রহের তারিখ ১৬ ডিসেম্বর ২০০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  Kirsty, Smallman (১৬ ডিসেম্বর ২০০৮), "Doctor tipped for the top", *Shropshire Star*, সংগ্রহের তারিখ ১৭ ডিসেম্বর ২০০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
4. ↑  Friends of Jordanian doctor detained in Britain insist he has no ties to terrorism
**ঘোড়া প্রশিক্ষক** হল একজন ব্যক্তি যিনি ঘোড়াকে দৌড় প্রতিযোগিতা, বিশেষ প্রদর্শনী বা কোন কাজের উদ্দেশ্যে প্রশিক্ষণ দিয়ে থাকেন। এই কাজের জন্য প্রশিক্ষক ঘোড়াকে বিভিন্ন বিষয়ের চর্চা করান, ঘোড়ার সাথে কথা বলেন, খাওয়ান এবং মানুষের আচরণের সাথে ঘোড়াকে পরিচিত করে তুলেন। ঘোড়া দৌড় প্রতিযোগিতায় একজন ঘোড়া প্রশিক্ষক ঘোড়াকে প্রতিযোগিতার জন্য উপযুক্ত করে গড়ে তুলেন, প্রশিক্ষণের মাধ্যমে ঘোড়াকে দক্ষ করে তুলেন এবং নির্ধারণ করে থাকেন যে প্রশিক্ষিত ঘোড়াটি কোন ধরনের প্রতিযোগিতায় অংশগ্রহণ করবে। ঘোড়া প্রশিক্ষকরা তাদের প্রশিক্ষিত ঘোড়া প্রতিযোগিতায় জয় লাভ করলে ঘোড়ার মালিকের থেকে অর্থ লাভ করেন। এভাবে নামকরা ও প্রখ্যাত ঘোড়া প্রশিক্ষকরা প্রচুর অর্থ উপার্জন করতে পারে।
ঘোড়া প্রশিক্ষক।
প্রশিক্ষণ ছাড়াও সাধারণত একজন ঘোড়া প্রশিক্ষক ঘোড়ার পিঠে চড়ে বিভিন্ন কসরত, খেলা, কৌশল সম্পাদনে পারদর্শি হয়ে থাকেন। এছাড়া ঘোড়া প্রশিক্ষকরা ঘোড় দৌড়েও সুদক্ষ হয়ে থাকেন। বিভিন্ন ঘোড়া প্রশিক্ষন পদ্ধতি রয়েছে। এসবের মাধ্যমে ঘোড়াকে বিভিন্ন কাজ শেখানো যায় যেগুলো মানুষ করে। কোন নামকরা প্রতিযোগিতায় বিজয়ী ঘোড়ার দাম সাধারণ বেশি হয়ে থাকে।

অধিকাংশ ক্ষেত্রে ঘোড়া প্রশিক্ষকরা ঘোড়া প্রশিক্ষণের পাশাপাশি অন্য কোন দ্বিতীয় পেশা বা ব্যবসায়ী হয়ে থাকেন। এর কারণ শুধু ঘোড়া প্রশিক্ষণ দিয়ে জীবিকা নির্বাহ সবসময় সম্ভব হয় না। এছাড়া ঘোড়া প্রশিক্ষকরা ঘোড়া সম্পর্কিত বিভিন্ন ব্যবসার সাথেও জড়িত থাকে, যেমন – ঘোড়ায় চড়া শিক্ষাদান।
এক-কেলাসবিশিষ্ট সিলিকনের বেলন
**বেলন** (ইংরেজি: Boule বুল) বলতে পদার্থের একটি কৃত্রিম উপায়ে প্রস্তুতকৃত এক-কেলাসবিশিষ্ট নিরেট চোঙাকৃতি খণ্ডকে বোঝায়।

বর্তমানে সমন্বিত বর্তনীতে ব্যবহৃত সিলিকন-ভিত্তিক যন্ত্রাংশগুলির উৎপাদনের প্রাথমিক ধাপ হল একটি একটি সিলিকনের বেলন। অর্ধপরিবাহী শিল্পে বেশ কিছু উপায়ে কৃত্রিম সিলিকন বেলন প্রস্তুত করা হয়, যাদের মধ্যে ব্রিজম্যান কৌশল ও চোক্রালস্কি প্রক্রিয়ার নাম উল্লেখ্য। এগুলির ফলে সিলিকনের একটি বেলনাকৃতি বা চোঙাকৃতি নিরেট খণ্ড বা মোটা দণ্ড সৃষ্টি হয়। 

চোক্রালস্কি প্রক্রিয়াতে বৃহত্তর কেলাস তথা নিরেট খণ্ড প্রস্তুতির জন্য একটি বীজরূপী কেলাস আবশ্যক। এই বীজরূপী কেলাসটিকে বিশুদ্ধ গলিত সিলিকনের ভেতরে চুবানো হয় এবং অত্যন্ত ধীরগতিতে আস্তে আস্তে সেটিকে উঠিয়ে বের করে আনা হয়। গলিত সিলিকন ঐ বীজরূপী কেলাসের উপরে একটি নির্দিষ্ট কেলাসীয় বিন্যাসে সংযুক্ত হতে থাকে এবং এভাবে কেলাসটির আকার বৃদ্ধি পেতে থাকে। বীজরূপী কেলাসটিকে ধীরে ধীরে নির্গত করার সময় সিলিকন জমাট বাঁধতে শুরু করে এবং শেষ পর্যন্ত একটি বৃহৎ, বেলনাকার (চোঙাকার) বেলন বা বুল উৎপন্ন হয়।

একটি অর্ধপরিবাহী কেলাস বেলনকে সাধারণত বহুসংখ্যক বৃত্তাকার পাতলা চাকতিতে কাটা হয় এবং এ কাজে একটি অন্তঃছিদ্রবিশিষ্ট হীরার করাত বা হীরার তারের করাত ব্যবহার করা হয়। প্রতিটি পাতলা চাকতিকে চাকি-পালিশ (lap) করা হয়, যাতে পরবর্তীতে সেটির পৃষ্ঠতলকে অর্ধপরিবাহী কলকৌশলগুলির উৎপাদনের জন্য অধঃস্তর হিসেবে ব্যবহার করা সম্ভব হয়।

বেলন প্রস্তুত প্রক্রিয়াটিকে কৃত্রিম নীলকান্তমণি সৃষ্টি করতেও ব্যবহার করা হয়ে থাকে। এই নীলকান্তমণিগুলিগুলিকে নীল ও সাদা রঙের আলোক-নিঃসারী ডায়োড বা এলইডি-সমূহের উৎপাদনে অধঃস্তর হিসেবে, বিশেষ বিশেষ প্রযুক্তিতে আলোকীয় জানালা হিসেবে এবং হাতঘড়ি ও আলোকচিত্রগ্রাহক যন্ত্রের (ক্যামেরার) পরকলার (লেন্সের) সুরক্ষামূলক আবরণী হিসেবে ব্যবহার করা হয়।

তথ্যসূত্র
---------

1. ↑  Kimoto, Tsunenobu; Cooper, James A. (২৪ নভেম্বর ২০১৪)। *Fundamentals of Silicon Carbide Technology: Growth, Characterization*। আইএসবিএন 9781118313527। সংগ্রহের তারিখ মার্চ ১, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Dhanaraj, Govindhan; Byrappa, Kullaiah; Prasad, Vishwanath; Dudley, Michael (২০১০)। *Springer Handbook of Crystal Growth*। আইএসবিএন 9783540747611। সংগ্রহের তারিখ ফেব্রুয়ারি ২৫, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Rea, Samuel N. (১৯৭৮)। "Continuous Czochralski Process Development"। সংগ্রহের তারিখ মার্চ ১, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  BOSE (২০১৩)। *IC Fabrication Technology*। McGraw Hill Education (India) Pvt Ltd। পৃষ্ঠা 53। আইএসবিএন 978-1-259-02958-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  J.-P. Colinge (২৯ ফেব্রুয়ারি ২০০৪)। *Silicon-on-Insulator Technology: Materials to VLSI: Materials to Vlsi*। Springer Science & Business Media। পৃষ্ঠা 12। আইএসবিএন 978-1-4020-7773-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পিলখানা** ঢাকা শহরের একটি স্থান। "পিলখানা" শব্দটির, অর্থ হাতির আস্তাবল। পুর্বে জায়গাটি হাতি রাখার স্থান হিসেবে ব্যবহৃত হতো। বর্তমানে এটি বিজিবির সদর দপ্তর হিসেবে ব্যবহৃত হয়।

১৮৯৫-১৯০০ সময়কালে পিলখানা এলাকায় হাতির পালের দৌড়

ইতিহাস
------

মোঘল ও ব্রিটিশ পিরিয়ডে ঢাকার প্রশাসনে "খেদা" বলে একটা বিশেষ বিভাগ ছিল।
এই "খেদা বিভাগ" এর কাজ ছিল পার্বত্য চট্টগ্রাম হতে বন্য হাতি ধরে এনে পোষ মানানো ও প্রশিক্ষন প্রদান করা। হাতি ধরার প্রধান কৌশল ছিল কুনকি বা পোষা হস্তিনী দ্বারা বন্য হাতিকে খেদিয়ে নিয়ে আসা। এই সব পুরুষ হাতি গুলোকে খেদিয়ে যে জায়গায় এনে রাখা হত তা পিলখানা নামে পরিচিত ( বর্তমানেও সেই নাম রয়ে গেছে)।পিলখানার এই হাতিগুলোর সামরিক ভূমিকা ছিল অনন্য।
১৮৬০ এবং ১৮৭০ এর দশকে এই হাতিগুলোকে প্রায়ই পাহাড়ী উপজাতি দমন অভিযানে প্রেরিত হত।তাছাড়া উচ্চপদস্থ কর্মকর্তাদের যাতায়াতের বাহন হিসেবে এবং রাষ্ট্রীয় পর্যায়ে বিভিন্ন গুরুত্বপূর্ণ ব্যক্তির আগমনে (যেমন ভাইসরয় বা লেফটেন্যান্ট গভর্নরের পরিদর্শনের সময়) এই হাতিদের দিয়ে প্যারেড ও নানা ধরনের খেলাধুলা ও প্রদর্শনী হত।ঢাকার আশেপাশের জমিদাররাও তাদের ব্যক্তিগত সংগ্রহের হাতিগুলোকে অর্থের বিনিময়ে পিলখানায় পোষ মানানো ও প্রশিক্ষনের জন্য পাঠাতেন। পিলখানার এই হাতিগুলোর দেখভালের জন্য ১৮৮১ সালে ঢাকার খেদা বিভাগে একজন সুপারিন্টেন্ডেন্ট, একজন হেড এসিস্ট্যান্ট, দুইজন ভেটেরিনারি সার্জন, তিনজন ক্লার্ক, একজন পশু হিসাবকারী এবং বেশ কয়েকজন মাহুত নিযুক্ত ছিল।
উনবিংশ শতাব্দীর প্রথম দিকে এই হাতিগুলোকে রমনা অঞ্চলে চারনের জন্য নিয়ে যাওয়া হত। হাতি চলাচলের কারণে রাস্তাঘাটের যে ক্ষয়ক্ষতি ও উপদ্রব সৃষ্টি হতো সেই সম্পর্কে জনগণ নিয়মিত কর্তৃপক্ষের কাছে অভিযোগ জানাতো।
এইসব অভিযোগের প্রেক্ষিতে ১৮৬৪ সালে মিউনিসিপ্যালিটি প্রতিষ্ঠার পর কর্তৃপক্ষ ঢাকার উত্তরাঞ্চলের প্রান্তিক এলাকা দিয়ে রমনায় যাওয়ার একটি আলাদা রাস্তা তৈরী করে যার নামকরণ করা হয় "এলিফ্যান্ট রোড"। নিউমার্কেট এলাকা থেকে রমনা পর্যন্ত এলিফ্যান্ট রোড আজও বিদ্যমান।

তথ্যসূত্র
---------

ঢাকা ইতিহাস ও নগর জীবন (১৮৪০ – ১৯২১) – শরীফ উদ্দিন আহমেদ।

বহি:সংযোগ
---------
ইলেকট্রন মাইক্রোস্কোপ দ্বারা পরিবর্ধনশীল লেন্টিভাইরাসের ছবি দেখানো হয়েছে । 
***লেন্টিভাইরাস*** ( *lente-* , ল্যাটিন জন্য "*মন্থর* ") একটি হল মহাজাতি এর রেট্রো ভাইরাস যে দীর্ঘ দ্বারা চিহ্নিত দীর্ঘস্থায়ী এবং মারাত্মক রোগের কারণ সুপ্তাবস্থা সময়কাল , মানব ও অন্যান্য স্তন্যপায়ী প্রজাতির মধ্যে।  সর্বাধিক পরিচিত লেন্টিভাইরাস হিউম্যান ইমিউনোডেফিসিয়েন্স ভাইরাস ( এইচআইভি ), যা এইডস রোগের কারণ হয়। লেন্টিভাইরাসগুলি এপ, গরু , ছাগল, ঘোড়া, বিড়াল এবংভেড়াতেও হোস্ট করা হয়।  সম্প্রতি, বানর, লেমুর্স, মালায়ান উড়ন্ত লেমুরেতে ল্যান্টিভাইরাস পাওয়া গেছে(সত্যিকারের লেমুর বা প্রাইমেট নয়), খরগোশ এবং ফেরেটস। লেন্টিভাইরাস এবং তাদের হোস্টগুলির বিশ্বব্যাপী বিতরণ রয়েছে। Lentiviruses একটি উল্লেখযোগ্য পরিমাণ সংহত করতে পারেন ভাইরাল cDNA মধ্যে ডিএনএ এর আশ্রয়দাতা কোষের এবং দক্ষতার কোষ nondividing সংক্রামিত করতে পারে, তাই তারা এর সবচেয়ে বেশি কার্যকরী পদ্ধতি এক জিন বিতরণ ।  লেনটিভাইরাসগুলি তাদের জিনোমকে হোস্ট জীবাণু জিনোমে সংহত করে, এন্ডোজেনাস (ইআরভি) হয়ে উঠতে পারে , যাতে ভাইরাসটি আজ থেকে হোস্টের বংশধরের দ্বারা উত্তরাধিকার সূত্রে প্রাপ্ত হয়।
কাঠের তৈরি বেলন।
**বেলন** হল সিলিন্ডারাকৃতির রান্নাঘরে ব্যবহৃত সরঞ্জামবিশেষ, যা মূলতঃ খামির আকৃতি দিতে ও সমতল করতে ব্যবহৃত হয়। বেলন সাধারণত দু' ধরনের হয়; রোলার ও রড। রোলার জাতীয় বেলনে একটি পুরু সিলিন্ডারাকৃতি রোলার দু' পাশে ছোট্ট দুটো হাতল দিয়ে যুক্ত থাকে; রড জাতীয় বেলন সাধারণত ক্রমাগত সরু হয়ে যাওয়া দন্ডবিশেষ। বিভিন্ন উপকরণ ও ধরনের বেলন রান্নাঘরে নানান ধরনের কাজে এদের সুবিধানুযায়ী ব্যবহৃত হয়।

বেলনের রকমফের
-------------

* **রড**: ২-৩ সেমি ব্যাসের কাঠের তৈরি সরু দন্ড। হাতের তালু দিয়ে মন্ডের ওপর চাপ দিয়ে এটি ব্যবহার করা হয়। প্রয়োজন অনুযায়ী এর এক বা উভয় পার্শ্বই সরু করা হয়। পূর্ব এশীয় অথবা ফরাসি স্টাইলের বেলন, এবং তুর্কি *ওকলাভা* রড সদৃশ বেলন।
* **রোলার**: ৭-১০ সেমি ব্যাসের হরেক রকম উপাদানে তৈরি পুরু, ভারী বেলন যার দু'পাশে সরু হাতা থাকে। এই বেলন ব্যবহার করা হয় হাতা দুটি ধরে খামিরের ওপর বেলন চালিয়ে। অনেক পশ্চিমা দেশে এ ধরনের বেলন ব্যবহার করা হয়; বাংলাদেশ ও ভারতেও এটি সুপ্রচলিত। রুটি বেলার সময় সাধারণত একটি গোল পিঁড়ির ওপর আটা বা ময়দার পিন্ড রেখে তা বেলন দিয়ে সমতল করা হয়।'.

উপাদান
------

বেলন নানা আকার, আকৃতি এবং উপাদানে তৈরি হতে পারে যার মধ্যে রয়েছে গ্লাস, কাঠ, ইস্পাত, মার্বেল এবং প্লাস্টিক। কিছু বেলন হয় ফাঁপা, আবার কোন কোনটি উষ্ণ বা শীতল জল দিয়ে পূর্ণ করা হয়, যা কোন কোন খাবার যথাযথভাবে বেলতে সহায়ক হয়।

জনপ্রিয় সংস্কৃতিতে বেলন
------------------------

বেলন চিরায়তভাবে গিন্নিদের অস্ত্র এবং কার্টুনে প্রায়ই রাগান্বিত গৃহবধুদের প্রিয় যুদ্ধাস্ত্ররূপে বেলনকে ব্যবহৃত হতে দেখা যায়।

তথ্যসূত্র
---------


উইকিমিডিয়া কমন্সে **বেলন** সংক্রান্ত মিডিয়া রয়েছে।

1. ↑  Glossary of Kitchen Utensils
বেলজিয়ামের ভাষিক মানচিত্র। লাল রঙে চিহ্নিত দাফতরিকভাবে ফরাসিভাষী এলাকা।
**বেলজীয় ফরাসি** (ফরাসি: français de Belgique [fʁɑ̃sɛ də bɛl.ʒik]) হল ফরাসি ভাষার একটি বৈচিত্র্য যা ওয়ালুন, পিকার, শঁপনোয়া ও লর‍্যাঁর মতো অইল ভাষাসমূহের পাশাপাশি বেলজিয়ামের ফরাসি সম্প্রদায়ের মধ্যে মূলত কথিত হয়। বেলজিয়ামে কথ্য ফরাসি ফ্রান্স বা সুইজারল্যান্ডের ফরাসি থেকে খুব বেশি আলাদা নয়। এটিকে ফ্রান্সে প্রত্নতাত্ত্বিক হিসেবে বিবেচিত কিছু পরিভাষার ব্যবহার এবং সেই সাথে ওয়ালুন, পিকার ও ওলন্দাজের মতো ভাষা থেকে ধার করা শব্দগুলোর দ্বারা চিহ্নিত করা হয়।

ওলন্দাজ ও জর্মনের পাশাপাশি বেলজিয়ামের তিনটি দাফতরিক ভাষার একটি হল ফরাসি। এটি দেশটির জনসংখ্যার প্রায় ৪৫% দ্বারা স্থানীয়ভাবে কথিত হয়, প্রাথমিকভাবে ওয়ালোনিয়ার দক্ষিণাঞ্চল এবং ব্রাসেলস-রাজধানী অঞ্চলে।

প্রভাব
------

ওয়ালোনিয়ার বিভিন্ন অঞ্চলে ঐতিহ্যগতভাবে বেশ কিছু অইল ভাষা কথিত হলেও ১৩শ শতকে সাহিত্যের আঞ্চলিক ভাষা হিসেবে ফরাসি আবির্ভূত হয়। এটি ছিল বিগত কয়েক শতাব্দী ধরে এই অঞ্চলে প্রবল ফরাসি সাংস্কৃতিক প্রভাবের ফলস্বরূপ। স্থানীয় ভাষার বৈচিত্র্য ওয়ালোনিয়ায় ফরাসি ভাষাকে প্রভাবিত করেছে, বিশেষত ওয়ালুন, পিকার, শঁপনোয়া ও লর‍্যাঁ ভাষার শব্দাবলি স্থানীয় ফরাসি বৈচিত্রটিতে প্রবেশের মাধ্যমে। ২০শ শতক পর্যন্ত ওয়ালুন ছিল ওয়ালোনিয়ার সংখ্যাগরিষ্ঠ ভাষা এবং বেশিরভাগ বক্তা ফরাসি ও ওয়ালুনে দ্বিভাষী ছিল।

ওয়ালোনিয়ায় কথ্য ফরাসি স্থানীয় ভাষাগুলোর দ্বারা প্রভাবিত হলেও ব্রাসেলসে কথিত রূপটি ওলন্দাজ ভাষা দ্বারা প্রভাবিত ছিল, বিশেষ করে স্থানীয় ব্রাবান্টীয় উপভাষা দ্বারা। ভৌগোলিকভাবে ফ্ল্যান্ডার্স অঞ্চলে অবস্থিত শহরটি মূলত শুধু ওলন্দাজ ভাষায় কথা বলত। যাই হোক, ১৯শ শতকে ধীরে ধীরে ফরাসায়ন শুরু হয় ও শতাব্দীর শেষের দিকে তীব্রতর হয় এবং ২০শ শতক জুড়ে চলতে থাকে। আজ অনেক ওলন্দাজ অভিব্যক্তি ফরাসি ভাষায় অনুবাদ করা হয়েছে এবং ব্রাসেলস অঞ্চলে ভাষায় ব্যবহৃত হয়।

ধ্বনিতত্ত্ব
-----------

শব্দভাণ্ডার
-----------

ব্যাকরণ
-------

আরও দেখুন
---------

* বেলজিয়ামের ভাষা
* ফ্লেমিশ ভাষা
* ওয়ালুন ভাষা

তথ্যসূত্র
---------

1. ↑  Georges Lebouc, *Dictionnaire de belgicismes*, Lannoo Uitgeverij, 2006
2. ↑  Félix Rousseau, *Wallonie, terre Romane*, Ed. Jules Destrée, 1967, page 42.
3. ↑  Francard, pp.9-11.

বহিঃসংযোগ
---------


উইকিঅভিধানে ***Category:Belgian French*** শব্দটি খুঁজুন।

* (ফরাসি ভাষায়) Dictionnaire des belgicismes: বেলজীয়বাদের অভিধান।
পিরেলির লোগো
**পিরেলি**, হল মিলান, ইতালিতে অবস্থিত একটি বহুজাতিক টায়ার প্রস্তুতকারক কোম্পানি, যা ১৯২২ সাল থেকে মিলান স্টক এক্সচেঞ্জে তালিকাভুক্ত, ৬ষ্ঠ বৃহৎ টায়ার প্রস্তুতকারক  এবং গাড়ি, মোটরসাইকেল এবং বাইসাইকেলের জন্য টায়ারের ভোক্তা উৎপাদনের উপর দৃষ্টি নিবদ্ধ করে। এটি ইউরোপ, এশিয়া-প্যাসিফিক, লাতিন আমেরিকা, উত্তর আমেরিকা এবং সোভিয়েত-পরবর্তী রাজ্যগুলিতে উপস্থিত, ১৬০ টিরও বেশি দেশে বাণিজ্যিকভাবে কাজ করছে। এটি ১৩ টি দেশে ১৯টি উত্পাদন সাইট  এবং প্রায় ১৪,৬০০ পরিবেশক এবং খুচরা বিক্রেতার একটি নেটওয়ার্ক রয়েছে।  ২০১৫ সালে, চায়না ন্যাশনাল কেমিক্যাল কর্পোরেশন লিমিটেড (কেমচাইনা) পিরেলির নিয়ন্ত্রণে নেওয়ার আগ্রহ প্রকাশ করেছিল - চীনা রাষ্ট্রীয় মালিকানাধীন কোম্পানি ২০২৩ সাল পর্যন্ত টায়ার কোম্পানির মালিকানা বজায় রাখতে সম্মত হয়েছিল।

তথ্যসূত্র
---------

1. ↑  "Pirelli Company Profile" (পিডিএফ)। Borsa Italiana। ১ মার্চ ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৩।
2. ↑  "Largest Tire Manufacturers in the World"। *Car logos* (ইংরেজি ভাষায়)। ২০২০-০৪-৩০। ২৫ জুন ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৬-২২।
3. ↑  "Pirelli – About us"।
4. ↑  "Pirelli Company Presentation" (পিডিএফ)। Pirelli। সংগ্রহের তারিখ ১৮ মে ২০১৮।
**লেন্ডি কোটাল** ( পশতু: لنډي کوتل , উর্দু: لنڈی کوتل‎‎ ) বা **লওয়ারগাই** ( পশতু: لواړګی *Lwāṛgai* ) হল পাকিস্তানের খাইবার পাখতুনখোয়া প্রদেশের একটি শহর এবং খাইবার জেলার প্রশাসনিক রাজধানী। এটি ছিল প্রাক্তন ফেডারেল শাসিত উপজাতীয় অঞ্চলের বৃহত্তম শহরগুলির মধ্যে একটি। এই শহরটি ১,০৭২ মিটার (৩,৫১৭ ফু) সমুদ্রপৃষ্ঠের উপরে অবস্থিত। শহরটি পাহাড় পেরিয়ে পেশোয়ার শহরের পথে অবস্থিত।    লেন্ডি কোটাল খাইবার গিরিপথের পশ্চিম প্রান্তে অবস্থিত যা আফগানিস্তানের নাঙ্গারহার প্রদেশের প্রবেশপথ চিহ্নিত করে, যা মাত্র ৫ কিলোমিটার (৩ মা) পশ্চিমে।

লেন্ডি কোটাল হল একটি পর্যটন কেন্দ্র। এই শহরটি একসময় খাইবার পাস রেলওয়ের টার্মিনাস রেলওয়ে স্টেশন ছিল। এই রেলপথে একটি পর্যটক ট্রেন, খাইবার ট্রেন সাফারি চালানো হত। কিন্তু, ২০০৬ সালে বন্যায় রেলওয়ে ট্র্যাক এবং সেতুগুলি ভেসে যাওয়ার কারণে ট্রেনটিকে বন্ধ করে দেওয়া হয়।

খাইবার এজেন্সির শালমানি, শিনওয়ারি, আফ্রিদি এবং মুলাগোরি উপজাতিদের জন্য এই শহরটি হল প্রধান পণ্য কেনা কাটার কেন্দ্র।

ইতিহাস
------

 লেন্ডি কোটালকে জেনারেল স্যার স্যামুয়েল ব্রাউনের নেতৃত্বে 12,000-শক্তিশালী পেশোয়ার ভ্যালি ফিল্ড ফোর্সের ছাউনি হিসাবে ব্যবহার করা হয়েছিল যখন এটি দ্বিতীয় ইঙ্গ-আফগান যুদ্ধের শুরুতে কাবুলে যাওয়ার পথে খাইবার গিরিপথ অতিক্রম করেছিল। সামনের দিকের ছোট্ট দুর্গটি খাইবার পাসের পশ্চিম টার্মিনাসকে রক্ষা করে। জন বার্ক ছবিটি তুলেছিলেন।
ভারতীয় উপমহাদেশে ব্রিটিশদের শাসনকালের সময় লেন্ডি কোটাল ছিল খাইবারের পশ্চিমাঞ্চলীয় অংশ।  ১৮৯৭ সালে আফ্রিদিরা লেন্ডি কোটাল এবং খাইবার গিরিপথের অন্যান্য পোস্ট আক্রমণ করে। খাইবার রাইফেলস একটি শক্ত প্রতিরক্ষা স্থাপন করা সত্বেও লেন্দি কোটাল দখল হয়ে গিয়েছিল,  কারণ রাইফেলসের জলের অভাব দেখা দিয়েছিল।  ব্রিটিশরা স্যার উইলিয়াম লকহার্টের অধীনে ৩৪,৫০০ জন সৈন্য নিয়ে পাল্টা আক্রমণ করে এবং আফ্রিদিদের পরাজিত করে, যদিও দ্বিতীয় অ্যাংলো-আফগান যুদ্ধের সময় আফ্রিদিরা আবার শহরটি দখল করে নেয়। 

বৃটিশ শাসনকালে লেন্ডি কোটাল দূর্গটি ছিল সাধারণ ধাঁচের, যেখানে ৫ জন ব্রিটিশ অফিসার এবং ৫০০ জন দেশীয় অফিসার ও পুরুষের থাকার ব্যবস্থা সহ একটি রক্ষনাগার এবং একটি বাইরের দুর্গ ছিল। ১৮৯৯ সাল থেকে, খাইবারের অন্যান্য পোস্টের মতো, এটি খাইবার রাইফেলস দ্বারা সজ্জিত ছিল, খাইবার এজেন্সির উপজাতিদের থেকে নিয়োগ করা মিলিশিয়াদের একটি অনিয়মিত কর্পস। 

১৯২৫ সালে জামরুদকে শহরটির সাথে সংযুক্ত করে ভারী প্রকৌশলী খাইবার পাস রেলওয়ে খোলা হয়েছিল।

জনপরিসংখ্যান
------------

শহরটি লেন্ডি কোটাল তেহসিলের অন্তর্গত একটি শহর। শহরটির মোট জনসংখ্যা হল ৩৩,৬৯৭ জন এবং মোট পরিবারের সংখ্যা হল ৪২০৯ টি।

স্মরণীয় ব্যক্তি
----------------

* হামজা শিনওয়ারি
* শাহীন আফ্রিদি
* আয়ুব আফ্রিদি
* খাতির আফ্রিদি
* উসমান খান সিন্বারি

তথ্যসূত্র
---------

1. 1 2  "POPULATION AND HOUSEHOLD DETAIL FROM BLOCK TO DISTRICT LEVEL: FATA (KHYBER AGENCY)" (পিডিএফ)। www.pbscensus.gov.pk। ২০১৮-০১-০৩। ২০১৮-০৪-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৪-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Photo caption for Landi Kotal WDL11475.png, Library of Congress
3. ↑  Location of Landi Kotal – Falling Rain Genomics
4. 1 2  "Landi Kotal"। ২০১১-০৭-২৮ তারিখে মূল থেকে আর্কাইভ করা। সংগ্রহের তারিখ ২০০৮-০১-২৮।
5. ↑  Landi Kotal – Imperial Gazetteer of India, v. 16, p. 134.
6. 1 2  Landi Kotal – Imperial Gazetteer of India, v. 16, p. 135.
7. ↑  Khyber – Imperial Gazetteer of India, v. 15, p. 303.
8. ↑  Tīrāh – Imperial Gazetteer of India, v. 23, p. 390.
**বোয়িং ৭৩৭ নেক্সট জেনারেশন**, সাধারণত ৭৩৭**এনজি** বা **৭৩৭ নেক্সট জেনার** নামে সংক্ষেপে বলা হয়, দুটি জেট ইঞ্জিন দ্বারা চালিত ও বোয়িং বাণিজ্যিক বিমান দ্বারা উত্পাদিত একটি ক্ষুদ্র-দেহের উড়োজাহাজ। বোয়িং ৭৩৭-এর তৃতীয় প্রজন্মের ডেরিভেটিভ হিসাবে ১৯৯৩ সালে চালু করা হয়েছিল, এটি ১৯৯৭ সাল থেকে তৈরি করা হচ্ছে  এবং এটি ৭৩৭ ক্লাসিক (− ৩০০/-৪০০/-৫০০) সিরিজের একটি উন্নত সংস্করণ।

এটির একটি বৃহত্তর এলাকা, একটি বিস্তৃত ডানার স্প্যান, বৃহত্তর জ্বালানী ধারণ ক্ষমতা এবং উচ্চতর সর্বোচ্চ উড্ডয়ন ওজন (এমটিওডব্লিউ) এবং দীর্ঘ পরিসীমা সহ একটি পুনরায় নকশা করা ডানা রয়েছে। এটিতে সিএফএম ইন্টারন্যাশনাল সিএফএম৫৬-৭ সিরিজের ইঞ্জিন, একটি গ্লাস ককপিট এবং আপগ্রেড করা ও নতুন নকশা করা অভ্যন্তরীণ কনফিগারেশন রয়েছে। সিরিজটিতে ১০৮ জন থেকে ২১৫ জন যাত্রী আসন সহ চারটি রূপভেদ −৬০০/-৭০০/-৮০০/-৯০০ রয়েছে। ৭৩৭এনজি-এর প্রাথমিক প্রতিযোগি হল এয়ারবাস এ৩২০ পরিবার।

জুলাই ২০২২-এর হিসাব অনুযায়ী[হালনাগাদ], মোট ৭,১২৪ টি ৭৩৭এনজি বিমানের ক্রয়ের আবেদন দেওয়া হয়েছিল, যার মধ্যে ৭,০৯৪ টি সরবরাহ করা হয়েছে, বাকি ক্রয়ের আবেদনে দুটি -৮০০, এবং ২৮ টি -৮০০এ সংস্করণের জন্য দেওয়া হয়েছে। সবচেয়ে সাধারণ বৈকল্পিক ৭৩৭-৮০০ ছিল, যার মধ্যে ৪,৯৯১ টি বাণিজ্যিক, ১৯১ টি সামরিক, ও ২৩ টি কর্পোরেট বা মোট ৫,২০৫ টি জেট ক্রয়ের আবেদন দেওয়া হয়েছিল। বোয়িং ২০১৯ সালে বাণিজ্যিক ৭৩৭এনজি একত্রিত করা বন্ধ করে দেয় এবং ২০২০ সালের জানুয়ারিতে চূড়ান্ত সরবরাহ প্রদান করেছিল। ৭৩৭এনজি চতুর্থ প্রজন্মের ৭৩৭ ম্যাক্স দ্বারা স্থগিত করা হয়েছে, যেটি ২০১৭ সালে প্রবর্তিত হয়েছিল।

তথ্যসূত্র
---------

1. ↑
2. 1 2  Hemmerdinger, Jon (এপ্রিল ১৪, ২০২০)। "Boeing delivered final commercial 737NG in January, ending 23 years of production"। *Flight Global*। এপ্রিল ১৮, ২০২০ তারিখে মূল থেকে আর্কাইভ করা। সংগ্রহের তারিখ এপ্রিল ১৫, ২০২০।
3. ↑  "Boeing: Orders and Deliveries (updated monthly)"। boeing.com। জুন ৩০, ২০২২। জানুয়ারি ১২, ২০২১ তারিখে মূল থেকে আর্কাইভ করা। সংগ্রহের তারিখ জুলাই ১২, ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Boeing: Historical Snapshot: 737"। Boeing। ডিসেম্বর ৫, ২০১৯ তারিখে মূল থেকে আর্কাইভ করা। সংগ্রহের তারিখ ডিসেম্বর ৫, ২০১৯।
|}

**বোয়িং সিএইচ-৪৭ চিনুক** (ইংরেজি:Boeing CH-47 Chinook) হচ্ছে দুই ইঞ্জিন, ট্যানডেম পাখা বিশিষ্ট একটি ভারী পরিবহন হেলিকপ্টার। এটির সর্বোচ্চ গতিবেগ ঘণ্টায় ১৭০ নট (১৯৬ মাইল বা ৩১৫ কিলোমিটার)। ১৯৬০-এর দশকে তৈরি হওয়া এই হেলকপ্টারটির গতিবেগ তৎকালীন সাধারণ ও আক্রমণাত্মক হেলিকপ্টারের চেয়েও বেশি ছিলো। এটি একই সাথে সেই সময়ে তৈরি হওয়া খুব অল্প কিছু হেলিকপ্টারের একটি যেগুলো বর্তমানেও তৈরি ও সরাসরি যুদ্ধে ব্যবহৃত হচ্ছে। এই মডেলের হেলিকপ্টার এখন পর্যন্ত মোট১,১৭৯টি তৈরি করা হয়েছে। এটি মূলত যে কাজে ব্যবহৃত হয় তার মধ্যে আছে, সৈন্য পরিবহন, আর্টিলারি স্থানান্তর, যুদ্ধক্ষেত্রে রসদসরবরাহ করা। মালামাল পরিবহনের জন্য এটির তেলের ট্যাংকারের পাশে প্রশস্ত স্থান রয়েছে, এবং তিনটি অতিরিক্ত কার্গো হুক বিদ্যমান।

মার্কিন বিমান নির্মাতা প্রতিষ্ঠানে বোয়িং-এর অঙ্গ সংগঠন বোয়িং ভেরটোল ষাটের দশকের গোড়ার দিকে এই হেলিকপ্টারের নকশা প্রণয়ন করে ও উৎপাদন শুরু করে। বর্তমানে বোয়িং ডিফেন্স, স্পেস অ্যান্ড সিকিউরিটি এই হেলিকপ্টার উৎপাদন করছে। এখন পর্যন্ত মোট ১৬টি দেশে এই হেলিকপ্টার সরবরাহ করা হয়েছে। মার্কিন সেনাবাহিনী ও ব্রিটিশ রয়্যাল এয়ার ফোর্সসহ হচ্ছে এই হেলিকপ্টারের সর্বোচ্চ ব্যবহারকারী। সিএইচ-৪৭ সবচেয়ে ভারী পরিবহন হেলিকপ্টারগুলোর মধ্যে অন্যতম।

তথ্যসূত্র
---------

বহিঃসংযোগ
---------

উইকিমিডিয়া কমন্সে **বোয়িং সিএইচ-৪৭ চিনুক** সংক্রান্ত মিডিয়া রয়েছে।
* CH-47D/F, MH-47E/G, CH-47 history, and Model 234 Chinook history pages on Boeing.com
* CH-47A/B/C, ACH-47A, CH-47D/F and CH-47 Chinook pages on Army.mil
* CH-47 page on GlobalSecurity.org
* CH-47 page on Vectorsite.net
* "Boeing's New Combat-Ready CH-47F Chinook Helicopter Fielded to First US Army Unit"
* Italian Chinooks - CASR Article
* The Kopp-Etchells Effect - CH-47 Night Landings in Afghanistan ওয়েব্যাক মেশিনে আর্কাইভকৃত ২০ আগস্ট ২০০৯ তারিখে. Michael Yon online magazine

1. ↑  CH-47D/F Chinook page, Boeing
2. ↑  "Chinook Replaces Blackhawk in Combat"। Air Transportation। ৫ মার্চ ২০০৮।
**ইউরোপে ইসলাম**  
দেশের জনসংখ্যা অনুযায়ী শতকরা হার

|  |  |
| --- | --- |
|   ৯০–১০০% | * আজারবাইজান
* কসোভো
* তুরস্ক
 |
|  |  |
|   ৭০–৮০% | কাজাখস্তান |
|   ৫০–৭০% | * বসনিয়া ও হার্জেগোভিনা
* আলবেনিয়া
 |
|   ৩০–৫০% | উত্তর মেসেডোনিয়া |
|   ১০–২০% | * বুলগেরিয়া
* সাইপ্রাস
* জর্জিয়া
* মন্টেনেগ্রো
* রাশিয়া
 |
|   ৫–১০% | * অস্ট্রিয়া
* সুইডেন
* বেলজিয়াম
* ফ্রান্স
* জার্মানি
* গ্রিস
* লিশটেনস্টাইন
* নেদারল্যান্ডস
* সুইজারল্যান্ড
* যুক্তরাজ্য
* নরওয়ে
* ডেনমার্ক
 |
|   ৪–৫% | * ইতালি
* সার্বিয়া
 |
|   ২–৪% | * লুক্সেমবার্গ
* স্লোভেনিয়া
* স্পেন
 |
|   ১–২% | * ক্রোয়েশিয়া
* আয়ারল্যান্ড
* ইউক্রেন
 |
|   < ১% | * এন্ডোরা
* আরমেনিয়া
* বেলারুশ
* চেক রিপাবলিক
* এস্তনিয়া
* ফিনল্যান্ড
* হাঙ্গেরি
* আইসল্যান্ড
* লাতভিয়া
* লিথুয়ানিয়া
* মাল্টা
* মলদোভা
* মোনাকো
* পোল্যান্ড
* পর্তুগাল
* রোমানিয়া
* সান ম্যারিনো
* স্লোভাকিয়া
 |

 
বেলজিয়ামে মুসলমানদের সংখ্যা ৩২০০০০ থেকে ৪৫০০০০ জন। যা দেশের মোট জনসংখ্যার প্রায় ৪ শতাংশ। ইউরোপীয় ইউনিয়নের অন্যান্য দেশের মতো বেলজিয়ামের মুসলিম জনসংখ্যার বেশিরভাগই তরুণ । তুরস্ক এবং মরক্কোর অধিবাসীরাই এখানে সংখ্যাগরিষ্ঠ। ৩৫% হলো ১৮ বছরের কম বয়সী। বিপরীতে, বেলজিয়ামে এই বয়সের জনসংখ্যা ১৮%। কিছু কিছু অঞ্চলে যুবকদের একটি বিশাল অংশ মুসলমান। ২০০২ সালে, ব্রাসেলস অঞ্চলের শিশুদের মধ্যে সর্বাধিক জনপ্রিয় নামগুলো ছিল মুহাম্মদ এবং সারাহ।

ইতিহাস
------

বেলজিয়ামের ইসলামের প্রথম উপস্থিতি পাওয়া যায় ১৮২৯ সালে যা ছিল দেশটি স্বাধীনতা অর্জনের এক বছর পূর্বে অর্থ্যাৎ ১৮৩০ সালে।:২২৩

মসজিদ
-----

 ব্রাসেলসের বড় মসজিদ
বেলজিয়ামে সরকারীভাবে স্বীকৃত ৭৫ টি মসজিদ রয়েছে। যেখানে সরকারীভাবে ইমামদের বেতন দেওয়া হয়। এছাড়াও বেলজিয়ামে আরো কয়েকটি মসজিদ রয়েছে।

বেলজিয়াম অধিবাসীদের ইসলামফোবিয়ার প্রতি ঘৃণা
---------------------------------------------

২০১৭ সালে নেদারল্যান্ডসের ইসলাম বিরোধী রাজনীতিবিদ গ্রেট ওয়াইল্ডার্স কে অক্টোবরে / নভেম্বর মাসে বেলজিয়ামে তার প্রস্তাবিত সফর স্থগিত করতে হয়েছিল। এর কারণ হলো ইসলামফোবিয়ার উপর ভিত্তি করে গ্রেট ওয়াইল্ডার্সের নিজস্ব দৃষ্টিভঙ্গী ও ঘৃণা বার্তা ছড়ানো। বেলজিয়ামের বুদ্ধিজীবী, লেখক, রাজনীতিবিদ এবং জনসাধারণ সাধারণত গ্রেট ওয়াইল্ডার এবং ইসলামফোবিয়ার বিরোধী। বেলজিয়াম ব্রাসালসের মেয়র ফিলিপ ক্লাউস এবং মোলেনবিকের মেয়র ফ্রাঁসোয়া শেকপম্যানস সভাবেশের অনুমতি দিতে অস্বীকার করেছিলেন। বিশেষত, ক্লাউস বলেছিলেন, আমরা চাই না ওয়াইল্ডাররা এই দেশে ঘৃণা বার্তা ছড়িয়ে দিক। ওয়াইল্ডার্স অনুমতি না পাওয়ায় ক্ষোভ প্রকাশ করে বলেছিল, ইউরোপীয় শহরগুলোতে স্বাধীনভাবে সভা সমাবেশ না করতে পারাটা দুঃখজনক। গ্রেট ওয়াইল্ডার তার সমাবেশে মুসলিম, কুরআন এবং ইসলামের নবীকে নিয়ে প্রকাশ্যে সমালোচনা করতো। সে তার দেশে কুরআন ও মসজিদ নিষিদ্ধ করার স্লোগান দিয়ে প্রার্থী হয়েছিলেন, তবে সে তার নিজের দেশের মানুষের কাছেও পরাজিত হয়েছিল।

তথ্যসূত্র
---------

1. ↑  "Religious Composition by Country, 2010-2050"। *পিউ রিসার্চ সেন্টার*। ১২ এপ্রিল ২০১৫। সংগ্রহের তারিখ ২২ অক্টোবর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Cesari, Jocelyne (২০১৫)। *The Oxford Handbook of European Islam* (ইংরেজি ভাষায়)। Oxford University Press। আইএসবিএন 978-0-19-960797-6।
3. ↑  Islam in Belgium - Euro-Islam: News and Analysis on Islam in Europe and North America
4. ↑  -اسلام-فوبیا-کو-رد-کر دیا (উর্দু ভাষায়)
বাম দিকের ওয়েজ্যাট চোখ হোরাসের চোখের প্রতীক
**হোরাসের চোখ** , যা বাম ***ওয়েজাত*** **চোখ** বা রা এর **চোখের** জন্য উজাত চোখ নামেও পরিচিত। প্রাচীন মিশরীয় ধর্মের একটি ধারণা এবং প্রতীক যা সুস্থতা নিরাময় এবং সুরক্ষার প্রতিনিধিত্ব করে । এটি দেবতা হোরাসের সাথে তার প্রতিদ্বন্দ্বী সেতের মধ্যে পৌরাণিক দ্বন্দ্ব থেকে উদ্ভূত হয়েছে যেখানে সেত হোরাসের একটি বা উভয় চোখ ছিঁড়ে ফেলেছিল বা ধ্বংস করে দিয়েছিল এবং চোখটি পরবর্তীকালে থোথের মতো অন্য দেবতার সহায়তায় নিরাময় বা হোরাসের কাছে ফিরিয়ে দেওয়া হয় । হোরাস পরবর্তীকালে তাঁর মৃত পিতা ওসিরিসের প্রতি দৃষ্টি প্রদান করেন এবং এর পুনরুজ্জীবিত করার ক্ষমতা তার পিতা ওসিরিসকে পরকালে টিকিয়ে রাখে । এইভাবে হোরাসের চোখকে অন্ত্যেষ্টিক্রিয়ার নৈবেদ্যের পাশাপাশি মন্দিরের আচার - অনুষ্ঠানে দেবতাদের দেওয়া সমস্ত নৈবেদ্যের সাথে তুলনা করা হয়েছিল । এটি অন্যান্য ধারণাগুলিরও প্রতিনিধিত্ব করতে পারে যেমন চাঁদের , যার মোমবাতি এবং ক্ষয়কে চোখের আঘাত এবং পুনরুদ্ধারের সাথে তুলনা করা হয়েছিল ।

হোরাসের চোখের প্রতীকটি - স্বতন্ত্র চিহ্ন সহ একটি শৈলীযুক্ত চোখের প্রতিরক্ষামূলক যাদুকরী শক্তি রয়েছে বলে মনে করা হত এবং প্রাচীন মিশরীয় শিল্পে প্রায়শই প্রদর্শিত হত । এটি প্রাচীন সাম্রাজ্য (আনুমানিক ২৬৮৬-২১৮১ খ্রিস্টপূর্বাব্দ) থেকে রোমান সময়কাল (৩০ খ্রিস্টপূর্বাব্দ - ৬৪১ খ্রিস্টাব্দ) পর্যন্ত ব্যবহৃত তাবিজগুলির জন্য সবচেয়ে সাধারণ মোটিফগুলির মধ্যে একটি ছিল । প্রথম মধ্যবর্তী সময়কালে (আনুমানিক ২১৮১-২০৫৫ খ্রিস্টপূর্বাব্দ) এবং মধ্য সাম্রাজ্যে (আনুমানিক ২০৫৫-১৬৫০ খ্রিস্টপূর্বাব্দ) হোরাসের চোখ জোড়া কফিনে আঁকা হয় । অন্যান্য প্রসঙ্গে যেখানে প্রতীকটি আঁকা হয়েছিল তার মধ্যে রয়েছে খোদাই করা পাথরের শীলাফলক এবং নৌকার ধনুক । কিছুটা হলেও প্রতীকটি মিশরের প্রতিবেশী অঞ্চলে যেমন সিরিয়া - কানান এবং বিশেষত নুবিয়ার লোকেরা গ্রহণ করেছিল ।

হোরাসের চোখের প্রতীকটিকে একটি হায়ারোগ্লিফ ( 𓂀 ) হিসাবেও চিহ্নিত করা হয়। মিশরীয়বিদরা দীর্ঘকাল ধরে বিশ্বাস করেন যে প্রতীকের টুকরো প্রতিনিধিত্বকারী হায়ারোগ্লিফগুলি প্রাচীন মিশরীয় গণিতের ভগ্নাংশের জন্য দাঁড়ায়, যদিও এই অনুমানকে চ্যালেঞ্জ করা হয়েছে।
আফগানি বোরকা
**বোরকা** হলো মহিলাদের এক ধরনের বহিরাঙ্গিক পোশাক যা সারা শরীর ঢেকে রাখে। ইসলামী শরিয়ত অনুযায়ী[] পর্দা বজায় রাখার স্বার্থে প্রাপ্তবয়স্ক মুসলিম নারীরা ঘরের বাইরে, বিশেষ করে পুরুষমহলে, যাওয়ার সময় এটি পরিধান ক'রে থাকে।

বিভিন্ন প্রকার বোরকা
--------------------

বোরকা একটি ঢিলেঢালা পোশাক যা প্রাপ্তবয়স্ক মুসলিম মহিলাদের পুরো শরীরকে আপাদমস্তক ঢেকে রাখে; কেবল দেখার জন্য মুখমণ্ডলের সম্মুখভাগ বা চোখের অংশটি খোলা থাকে। সাধারণত পাতলা কাপড় দিয়ে এটি তৈরি করা হয়। গঠনভেদে বোরকা তিন প্রকার হয়ে থাকে।

মুসলিম পর্দা প্রথা
------------------

কুরআনে মুসলিম নারীদের পর্দা করতে বলা হয়েছে। এ আদেশের অর্থ হলো দেহের আর্কষণীয় অংশ যেমন বক্ষ, কেশ, বাহু এবং পা পরপুরুষের সম্মুখে আবৃত রাখা। ইসলামী শরিয়তে এজন্য হিজাব ব্যবহারের নির্দেশ প্রদান করা হয়েছে।[]

### বোরকার ওপর নিষেধাজ্ঞা

কোন কোন আধুনিক দেশ যেখানে মুসলমান অভিবাসীর সংখ্যা বেশি সেখানে বোরকা পরিধানকে নিষিদ্ধ করা হয়েছে। এ নিষেধাজ্ঞা বিতর্কের সৃষ্টি করেছে।

তথ্যসূত্র
---------

1. ↑   বোরকা কী

বহি:সংযোগ
---------

|  |
| --- |
| Hijab and niqab |
| ইসলামে নারীদের পোশাক |
| ধারাবাহিকের একটি অংশ |
| প্রকারভেদ |
| * আবায়া
* কারসাফ
* কিমেশেক
* কেরুডং
* কুরহার্স
* চাদর
* হাইক
* হিজাব
* জিলবাব
* পারাঞ্জা
* বশিয়া
* বুরকিনি
* বোরকা
* নিকাব
* মুকেনা
* তুডং
* যশমাক
* বাতুল্লাহ
* শায়লা
* সাফসেরি
* সেলেনডং
 |
| দেশ অনুসারে অনুশীলন ও আইন |
| * অস্ট্রেলিয়া
* ইন্দোনেশিয়া
* ইরান
* কানাডা
* তালিবান আফগানিস্তান
* তুরস্ক
* পাকিস্তান
* ফ্রান্স
* ব্রিটেন
* মিশর
* সৌদি আরব
 |
| 
ধারণা |
| * আন্দারুনি
* আওরাহ
* ফাহিশা
* লিঙ্গ পার্থক্যকরণ
* হায়া
* পর্দা
* জেনানা
 |
| 
অন্যান্য |
| * হিজাবভীতি
* হুজুম
* কাসফ-ই হিজাব
* আমার চুপিসার স্বাধীনতা
* সন্ন্যাসিনীর ঘোমটা
* বিশ্ব হিজাব দিবস
 |
| * দে
* স
 |
**বোয়িং ৭৮৭ ড্রিমলাইনার** হল বোয়িং কমার্শিয়াল এয়ারপ্লেন কোম্পানির তৈরী করা দুই ইঞ্জিন বিশিষ্ট মাঝারি আকারের সুপরিসর বিমান। বিমানটি প্রকরণ ভেদে সর্বোচ্চ ৩ টি শ্রেণীতে ২৪২ থেকে ৩৩৫ জন পর্যন্ত যাত্রী পরিবহনে সক্ষম। ড্রিমলাইনার বিমানটি হালকা যৌগিক পদার্থ দিয়ে তৈরী হওয়ায় এয়ারলাইন শিল্পে আজ পর্যন্ত সবচেয়ে জ্বালানী সাশ্রয়ী হিসেবে পরিচিতি পেয়েছে। বোয়িং ৭৮৭ কে ৭৬৭ এর চেয়ে প্রায় ২০% জ্বালানী সাশ্রয়ী করে ডিজাইন করা হয়েছে। এছাড়াও আধুনিক কিছু বৈশিষ্ট যেমন ইলেক্টিক্যাল ফ্লাইট সিস্টেম, চার প্যানেল বিশিষ্ট উইন্ডশিল্ড, শব্দ নিরোধি শেভরন ইত্যাদি বিমানটিকে অন্যান্য করে তুলেছে। ড্রিমলাইনারের উড্ডয়ন প্রক্রিয়া বোয়িং ৭৭৭ এর সাথে সামঞ্জস্যপূর্ন ভাবে তৈরী করায় বোয়িং ৭৭৭ এ প্রশিক্ষণপ্রাপ্ত পাইলটরা নতুন কোন প্রশিক্ষণ ছাড়াই এটি উড্ডয়ন করতে পারে।

বোয়িং ৭৮৭ ২০১১ সালের মার্চের দইকে ফেডারেল এভিয়েশন এডমিনেস্ট্রেশন ও ইউরোপিয়ান এভিয়েশন সেফটি এজেন্সির অনুমোদন পায় এবং একই বছরের সেপ্টেম্বরে প্রথম চালানটি হস্তান্তর করা হয়। ২০১১ সালের অক্টোবরে অল নিপ্পন এয়ারওয়েজ সর্বপ্রথম এই বিমান দিয়ে বাণিজ্যিকভাবে যাত্রী পরিবহন শুরু করে। এর পর থেকে বোয়িং কোম্পানি বিভিন্ন এয়ারলাইন্স থেকে প্রায় ১০৭১ টি বিমান সরবরাহ করার অর্ডার পায়।

বাণিজ্যিক যাত্রী পরিবহনের সূচনালগ্নটি ড্রিমলাইনার অপারেটরদের জন্য খুব একটা সুখকর হয় নি। ব্যাটারি জনিত বিভিন্ন সমস্যার কারণে বিভিন্য ইউরোপ আমেরিকা সহ বিভিন্য দেশের এভিয়েশন সেফটি এজেন্সিগুলো বেশ কিছুদিনের জন্য অপারেশন থেকে সরিয়ে রাখে। বোয়িংএর নিবিড় পর্যবেক্ষণ ও ব্যাটারির নকশা পূনঃমূল্যায়নের ও এভিয়েশন সেফটি এজেন্সির অনুমোদনের পর ২০১৩ সালের মে মাসের দিকে বিমানটি পুনরায় যাত্রী পরিবহন শুরু করে।

তথ্যসূত্র
---------

1. ↑  Gates, Dominic (সেপ্টেম্বর ২৪, ২০১১)। "Boeing celebrates 787 delivery as program's costs top $32 billion"। *Seattle Times*। সংগ্রহের তারিখ সেপ্টেম্বর ২৬, ২০১১।
2. 1 2 3  "Boeing Commercial Airplanes prices"। Boeing। সংগ্রহের তারিখ আগস্ট ১৫, ২০১৩।

বহিঃসংযোগ
---------

* Boeing 787 page on Boeing.com
* Boeing 787 Dreamliner Official page on newairplane.com
* Video of a 787-9 climbing nearly vertically after takeoff  ওয়েব্যাক মেশিনে আর্কাইভকৃত ১৪ জুন ২০১৫ তারিখে
**আবু জাহিদ** একজন কিশোর মুক্তিযোদ্ধা। বাংলাদেশের মুক্তিযুদ্ধে তিনি রণাঙ্গণে শহীদ হন। তিনি "আবু" নামে কুমিল্লার মুক্তিযোদ্ধাদের কাছে পরিচিত ছিলেন।

জীবন
----

কিশোর শহীদ মুক্তিযোদ্ধা আবু জাহিদের জন্ম ১৯৫৬ সালের জানুয়ারি মাসে কুমিল্লা শহরের মগবাড়ী চৌমুহনীতে। বাবা আবুল হাসেম দুলা মিয়া ও মা ভেলুয়া বিবির পাঁচ পুত্রসন্তানের একজন আবু। ১৯৬৭ সালে কুমিল্লা জিলা স্কুল এ পঞ্চম শ্রেণীতে ভর্তি হন তিনি।

মুক্তিযুদ্ধে অবদান
------------------

কুমিল্লা জিলা স্কুলের নবম শ্রেণীতে থাকার সময় তিনি বাড়ি থেকে পালিয়ে মুক্তিযুদ্ধে যোগ দেন। একাত্তরের জুন মাসের প্রথম সপ্তাহে আবু গোমতী নদী সাঁতরে পার হয়ে কুমিল্লা শহরের অদূরে ভারতের ত্রিপুরা রাজ্যের সোনামুড়া টিলার কাছে মুক্তি শিবিরে এসে উপস্থিত হন। তখন তার শরীরের সব কাপড় ছিল ভেজা। সেখানে উপস্থিত অন্য মুক্তিযোদ্ধারা তাকে বয়স কম বলে মুক্তিযুদ্ধে যেতে বারণ করেন। অনেক পীড়াপীড়ির পর সেক্টর ইস্টার্ন জোনের কমান্ডার শেখ ফজলুল হক মনি তাকে প্রশিক্ষণের সুযোগ দেন। প্রশিক্ষণ শেষে আবু অবস্থান করছিলেন নিমবাগ বাদাম ঘাট হেড কোয়ার্টারে।

মৃত্যু
------

১২ সেপ্টেম্বর, ১৯৭১ রাতে নাজমুল হাসান পাখীর নেতৃত্বে ব্রাক্ষণবাড়িয়া জেলার কসবা উপজেলার চারগাছ বাজারে মুক্তিযোদ্ধারা পাকিস্তানি বাহিনীর বিরুদ্ধে একটি ঝটিকা অপারেশনে বের হন। নয়জন মুক্তিযোদ্ধার একটি বহর নৌপথে ওই অপারেশনে রওনা হয়। ওই দলে ছিলেন শিব নারায়ণ দাস, নৃপেণ পোদ্দার, মুমিনুল হক ভূঞা, মোজাম্মেল হক, সাইফুল ইসলাম, আবু জাহিদসহ আরও অনেকে। রাতের অপারেশন, তাই কিছু বুঝে ওঠার আগেই পাকিস্তানি বাহিনীর দোসর এ দেশের আলবদর বাহিনীর সহায়তায় মাঝনদীতে দলটির ওপর গুলি চালায়। তখন পাকিস্তানি বাহিনীর গুলিতে মারা যান মোজাম্মেল হক ও সাইফুল ইসলাম। কনিষ্ঠ মুক্তিযোদ্ধা আবুও গুলিবিদ্ধ হয়ে নদীতে ঝাঁপ দেন। কিন্তু তিনিও মৃত্যুর কোলে ঢলে পড়েন। সঙ্গী এবং মুক্তিকামী জনতা নদী থেকে কিশোর আবুর মরদেহ উদ্ধার করে। অতঃপর তাকেসহ তিন মুক্তিযোদ্ধাকে চারগাছ উচ্চবিদ্যালয় এলাকায় সমাধিস্থ করা হয়। পরে সেখানে তাদের স্মরণে শহীদ মিনার নির্মাণ করা হয়।

স্বীকৃতি
--------

আবু জাহিদের নামে কুমিল্লা জিলা স্কুলে মিলনায়তনের নামকরণ করা হয়েছে।

তথ্যসূত্র
---------

দৈনিক প্রথম আলো, "মুক্তিযোদ্ধা আবুর কথা বলছি", গাজীউল হক | তারিখ: ১২-০৯-২০০৯  ওয়েব্যাক মেশিনে আর্কাইভকৃত ৫ নভেম্বর ২০১৫ তারিখে
**ভিসুয়া পুয়ৎস্ক** (পোলীয় উচ্চারণ: [ˈviswa ˈpwɔtsk], পোলীয়: Wisła Płock; এছাড়াও **ভিসুয়া পুয়ৎস্ক** নামে পরিচিত) হচ্ছে পুয়ৎস্ক ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৭ সালে প্রতিষ্ঠিত হয়েছে। ভিসুয়া পুয়ৎস্ক তাদের সকল হোম ম্যাচ পুয়ৎস্কের কাজিমিয়েশ গুরস্কি স্টেডিয়ামে খেলে থাকে; যার ধারণক্ষমতা হচ্ছে ১০,৯৭৮। বর্তমানে এই ক্লাবের ম্যানেজারের দায়িত্ব পালন করছেন রাদোসুয়াফ সোবোলেভস্কি এবং সভাপতির দায়িত্ব পালন করছেন ইয়াৎসেক ক্রুশেভস্কি। পোলীয় রক্ষণভাগের খেলোয়াড় বার্তুয়োমিয়েই সিয়েলেভস্কি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভিসুয়া পুয়ৎস্ক এপর্যন্ত ২টি শিরোপা জয়লাভ করেছে; যার মধ্যে ১টি পোলীয় কাপ এবং ১টি পোলীয় সুপার কাপ শিরোপা রয়েছে।

অর্জন
-----

### ঘরোয়া

* **পোলীয় কাপ:**
	+ **চ্যাম্পিয়ন** (১): ২০০৬
	+ **রানার-আপ** (১): ২০০৩
* **পোলীয় সুপার কাপ:**
	+ **চ্যাম্পিয়ন** (১): ২০০৬

### ইউরোপ

* **উয়েফা কাপ উইনার্স কাপ:**
	+ **বাছাইপর্ব** (১): ২০০৩–২০০৪
	+ **দ্বিতীয় বাছাইপর্ব** (২): ২০০৫–২০০৬, ২০০৬–২০০৭

তথ্যসূত্র
---------

1. ↑  "ভিসুয়া পুয়ৎস্ক"। *ট্রান্সফারমার্কেট*। সংগ্রহের তারিখ ৪ জুন ২০২০।
2. ↑  "কাজিমিয়েশ গুরস্কি স্টেডিয়াম"। *ট্রান্সফারমার্কেট*। সংগ্রহের তারিখ ৪ জুন ২০২০।  `|url-status=সক্রিয়` অবৈধ (সাহায্য)

বহিঃসংযোগ
---------


উইকিমিডিয়া কমন্সে **ভিসুয়া পুয়ৎস্ক** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (পোলীয়)

টেমপ্লেট:ভিসুয়া পুয়ৎস্ক
টেমপ্লেট:একস্ত্রাকলাসা

প্রবেশদ্বার: ফুটবল
**দেউরালি-জনতা ফার্মাসিউটিক্যালস প্রাইভেট লিমিটেড** (**ডিজেপিএল**) কাঠমান্ডুতে অবস্থিত একটি নেপালি ঔষধ প্রস্তুতকারক কোম্পানি।

ইতিহাস
------

দেউরালি-জনতা ফার্মাসিউটিক্যালস কাঠমান্ডুতে প্রতিষ্ঠিত হয়েছিল ১৯৮৮ সালে, কোম্পানির নির্বাহী পরিচালক জনাব হরি ভক্ত শর্মা। এর কর্পোরেট অফিস বুধনীলকণ্ঠ সড়ক, বনসাবাড়ি -০৩, কাঠমান্ডুতে অবস্থিত। ডিজেপিএল কিছু ওটিসি ওষুধ এবং অ্যান্টিবায়োটিক দিয়ে শুরু করেছিল। ২০০৫ সালে, সুস্বাস্থ্য নামে একটি বিশেষায়িত বিভাগ চালু করেছিল যা হৃদ্বিজ্ঞান এবং বহুমূত্রবিজ্ঞানকে কেন্দ্র করে। ২০১১ সালে আরোগ্যম, চর্মরোগ সংক্রান্ত পণ্যগুলি নিয়ে একটি বিশেষায়িত বিভাগ চালু করেছিল  নিরোগ বিভাগটি জুন ২০১৩ সালে ৮৭০ মিলিয়ন রুপি বিনিয়োগের মাধ্যমে চালু করা হয়েছিল।  দেউরালি-জনতা ফার্মাসিউটিকালস এখন নেপালের অন্যতম বৃহৎ কোম্পানি। কোম্পানিটি আগামী ১০ বছরের মধ্যে কমপক্ষে পাঁচটি আন্তর্জাতিক বাজারে তার পণ্য রফতানির পরিকল্পনা করেছে।[] দেওরালি-জনতা ফার্মাসিউটিক্যালসকে স্বাস্থ্য খবর পত্রিকা স্বাস্থ্য পুরস্কার-২০১২ দ্বারা সেরা ঔষধ প্রস্তুতকারক কোম্পানি হিসাবে ভূষিত করেছিল। 

ডিজেপিএল হ'ল বিশ্ব স্বাস্থ্য সংস্থার - গুড ম্যানুফ্যাকচারিং প্র্যাকটিস (ডাব্লুএইচও-জিএমপি) সার্টিফিকেট প্রাপ্ত প্রথম নেপালি ঔষধ প্রস্তুতকারক কোম্পানি।

তথ্যসূত্র
---------

1. 1 2  "DJPL opens new manufacturing unit"[*স্থায়ীভাবে অকার্যকর সংযোগ*], *The Kathmandu Post* (28 August 2011). Retrieved on 17 November 2013
2. 1 2
3. ↑  ""Swasthya Khabar Patrika Health Award – 2069""। ১১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২১।

বহিঃসংযোগ
---------

* সরকারী ওয়েবসাইট
**হোসে রাউল কাপাব্লাঙ্কা** (স্পেনীয় ভাষায়: José Raúl Capablanca y Graupera *হোসে রাউল্‌ কাপাব্লাঙ্কা ই গ্রাউপেরা*, ১৯ নভেম্বর, ১৮৮৮ - ৮ মার্চ, ১৯৪২) একজন কিউবান দাবাড়ু, যিনি ১৯২১ খ্রিষ্টাব্দ থেকে ১৯২৭ খ্রিষ্টাব্দ পর্যন্ত বিশ্ব দাবা চ্যাম্পিয়ন ছিলেন। তিনি হলেন সর্বকালের অন্যতম সেরা দাবাড়ু। খেলার দ্রুততা, দক্ষতা ও অপেক্ষাকৃত সহজবোধ্য খেলার জন্য তাকে "মানব দাবাযন্ত্র" বলা হয়।

কাপাব্লাঙ্কা ১৯২১ সালে ইমানুয়েল লাস্কারকে হারিয়ে বিশ্বচ্যাম্পিয়ন হন। ১৯২৭ সালে আলেকসান্দর আলেখিনের কাছে পরাজিত হয়ে বিশ্বচ্যাম্পিয়ন খেতাব হারান।

জীবনী
-----

### শৈশব

হোসে রাউল কাপাব্লাঙ্কা ছিলেন স্পেনীয় সেনা কর্মকর্তার দ্বিতীয় সন্তান। তিনি ১৮৮৮ সালের ১৯ নভেম্বর হাভানায় জন্মগ্রহণ করেন। মাত্র চার বছর বয়সে তিনি পিতার দাবা খেলা দেখে চাল শিখেছিলেন। তিনি সেই বয়সে তার পিতার একটি নিয়ম বহির্ভূত চালের ভুল ধরিয়ে দেন এবং তাকে দুইবার পরাজিত করেন। আট বছর বয়সে তিনি হাভানা চেস ক্লাবে ভর্তি হন। ১৯০৫ সালে তিনি কলম্বিয়া বিশ্ববিদ্যালয় থেকে এন্ট্রান্স পাশ করেন। সে বছরই তিনি ম্যানহাটন চেস ক্লাবে ভর্তি হন এবং ক্লাবের সেরা খেলোয়াড়ের স্বীকৃতি পান। ১৯০৬ সালে তিনি তখনকার বিশ্বচ্যাম্পিয়ন ইমানুয়েল লাস্কারকে হারিয়ে একটি টুর্নামেন্ট জেতেন। ১৯০৮ সালে তিনি দাবায় মনোনিবেশ করার জন্য বিশ্ববিদ্যালয় ত্যাগ করেন।

কলাম্বিয়া বিশ্ববিদ্যালয়ের তথ্যানুযায়ী, ১৯১০ সালে তিনি রসায়নে পড়ার জন্য কলম্বিয়া খনিপ্রকৌশল ও রসায়ন বিশ্ববিদ্যালয়ের নথিভুক্ত হন। তিনি পড়াশোনার পরিবর্তে খেলাকে প্রাধান্য দেয়ার কারণে তার আর্থিক সহায়তা বন্ধ করে দেয়া হয় এবং এক সেমিস্টার পরেই তিনি সেই বিশ্ববিদ্যালয় ত্যাগ করেন এবং দাবায় পূর্ণ আত্মনিয়োগ করেন।

### প্রারম্ভিক জীবন

### বিশ্বচ্যাম্পিয়ন প্রতিদ্বন্দ্বী

### প্রথম বিশ্বযুদ্ধের সময়কাল

### বিশ্বচ্যাম্পিয়ন

### খেতাব হারানো

### চ্যাম্পিয়ন পরবর্তীকাল এবং আংশিক অবসর

### প্রতিযোগিতামূলক দাবায় ফেরা

### মৃত্যু

মূল্যায়ন
---------

### খেলার শক্তি ও বৈশিষ্ট্য

### খেলার উপর প্রভাব

### ব্যক্তিত্ব

স্মরণীয় খেলা
-------------

লেখা
----

টুর্নামেন্টের ফলাফল
-------------------
**ভিলোডা**(গুজরাটি: ભિલોડા) হল গুজরাত রাজ্যের আরাবল্লি জেলায় অবস্থিত একটি পৌরসভা এবং জেলার সদর দপ্তর। এটি আরাবল্লি পাহাড়ের মধ্যে হাথমতী নদীর তীরে অবস্থিত।

ইতিহাস
------

ব্রিটিশ শাসনের সময় ভিলোডা ইদর রাজ্যের একটি অংশ ছিল। ১৯৪৭ সালে ভারত স্বাধীন হওয়ার পর ইদর রাজ্যটি ভারতের কেন্দ্রীয় ইউনিয়নভুক্ত হয়। ১৯৪৭ থেকে ১৯৫৬ সাল পর্যন্ত এটি ইদর জেলার বোম্বাই রাজ্যের একটি অংশ ছিল। ১৯৬১ থেকে ২০১৩ সাল পর্যন্ত, ভিলোডা সবরকন্ঠা জেলার একটি অংশ ছিল, বর্তমানে যা বিভক্ত এবং আরাবল্লি জেলা গঠিত হয়েছে।

জনসংখ্যা
--------

২০১১ সালের আদমশুমারি অনুসারে, ভিলোডা শহরের জনসংখ্যা ছিল ১৬,০৭৪ জন।

আগ্রহের জায়গা
--------------

জৈন মন্দির চাঁদপুরা দিগম্বর জ্যঁ বাভান জিনালিয়া নির্মিত হয়েছিল ১২ শতকে এবং চন্দ্রপ্রবোধকে (অষ্টম তীর্থঙ্কর) নিবেদিত হয়, যা পঁয়তাল্লিশ ফুট লম্বা ও ত্রিশ উঁচু করে সত্তর ফুট লম্বা এবং বালি পাথর দিয়ে নির্মিত। এটি চারটি তলের একটি ৭৫ ফুট উঁচু মিনার এবং প্রবেশ পথের মধ্যে বিশ্রাম-ঘর রয়েছে। 

দিগম্বর জৈন মন্দিরটি দিগম্বর বাভেন জিনলাই বা ভলভানি নামে পরিচিত, যা স্মৃতি স্তম্ভের জন্যও পরিচিত, কিরিটি স্তম্ভ ৫৮ ফুট লম্বা।  এই মন্দিরটিতে ১১১ টি মার্বেল মূর্তি এবং ৪০ টি মূর্তি রয়েছে, যা ১২ তম, ১৬ তম এবং ঊনবিংশ শতাব্দীর। ভারতে স্থির অবস্থানের মূর্তি ভারত ও বাহুবলি এই মন্দিরের প্রধান আকর্ষণ।

ধর্মীয় তাত্পর্যপূর্ণ স্থানগুলির কাছাকাছি শামলজি, ভবনাথ মন্দির, মা ও বৈষ্ণব মন্দির।

সুযোগ-সুবিধা
------------

ভিলোডা প্রাথমিক ও মাধ্যমিক বিদ্যালয়, উচ্চ মাধ্যমিক বিদ্যালয়, কলেজ, কৃষি বাজার, থানা, বিভিন্ন ব্যাংক (দেবা ব্যাংক, গ্রামীণ ব্যাংক, কেএনএনএ ব্যাংক, ইউনিয়ন ব্যাংক, আইডিবিআইবি, বব, এসডিবি এবং স্টেট ব্যাঙ্ক অফ ইন্ডিয়া), একটি ছোট হাসপাতাল এবং একটি বেসরকারী হাসপাতাল এই শহরে রয়েছে।

নভিবাই রামজি আশার বিদ্যালয়ে প্রাচীনতম মাধ্যমিক ও উচ্চ মাধ্যমিক বিদ্যালয়, যা ভিলোডা বাস ডিপের খুব কাছে অবস্থিত।

তথ্যসূত্র
---------

1. 1 2  "Bhiloda Population Census 2011"। Census 2011। ২৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৭।
2. ↑  "Narendra Modi packs in a new dist, Nitin Gadkari hopes for 'Gujarat-like govt' in Delhi"। *The Indian Express*। ১৮ সেপ্টেম্বর ২০১২। সংগ্রহের তারিখ ২৩ ফেব্রুয়ারি ২০১৩।
3. ↑  *Gazetteer of the Bombay Presidency: Cutch, Palanpur, and Mahi Kantha*। Printed at the Government Central Press। ১৮৮০। পৃষ্ঠা 433।
4. ↑  "সংরক্ষণাগারভুক্ত অনুলিপি"। ২১ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৭।
5. ↑
**জামরুদ** ( পশতু / উর্দু: جمرود‎‎ : جمرود
) বা **জাম** ( পশতু: جم : جم
) পাকিস্তানের খাইবার পাখতুনখোয়া রাজ্যের খাইবার জেলার একটি শহর। পেশোয়ার শহরের পশ্চিম প্রান্তে জামরুদ পেশোয়ার উপত্যকায় অবস্থিত। শহরটি খাইবার গিরিপথের প্রবেশদ্বার যা শহরের ঠিক পশ্চিমে অবস্থিত।

গিরিপথটি আফগানিস্তানের নাঙ্গারহার প্রদেশের সীমান্তের কাছে অবস্থিত পশ্চিমে ল্যান্ডি কোটালের সাথে জামরুদকে সংযুক্ত করেছে।

  

জামরুদ মধ্য এশিয়া এবং দক্ষিণ এশিয়ার মধ্যে বাণিজ্য রুটে অবস্থান একটি শহর এবং এটি একটি কৌশলগত এবং গুরুত্ত্বপূর্ণ সামরিক অবস্থান। শহরটি সমুদ্রপৃষ্ঠের ৪৬১ মিটার (১.৫১২ ফুট) উপরে অবস্থিত। জামরুদ দুর্গ পেশোয়ার শহরের পশ্চিমে ১৭ কিমি (১১ মা) দূরে অবস্থিত।

ইতিহাস
------

শিখ সাম্রাজ্য এবং দুররানি সাম্রাজ্যের মধ্যে জামরুদের যুদ্ধ জামরুদ শহরে সংঘটিত হয়েছিল। এই যুদ্ধে শিখ সেনাপতি হরি সিং নালওয়া নিহত হয়েছিলেন। এর পর থেকে এই অঞ্চল থেকে শিখ সাম্রাজ্যের সম্প্রসারণ বন্ধ হয়ে যায়। বিখ্যাত জামরুদ দুর্গ হরি সিং নালওয়া ৫৪ দিনে তৈরি করেছিলেন। দুর্গটি নির্মাণের প্রস্তাবটি তাঁর এক সেনাপতি দ্বারা জারি করা হয়েছিল। তাঁর এই প্রস্তাবটি মেনে নেওয়া হয়নি এবং প্রস্তাবটির বিরোধিতা হতে থাকে। কিন্তু তাসত্ত্বেও অবশেষে তিনি দুর্গ নির্মাণ এবং এর বিন্যাস নির্মাণের সিদ্ধান্ত নেন। যে দুর্গটি টিকে আছে সেটির ভিত্তিটি জেনারেল হরি সিং নালওয়া ১৮ ডিসেম্বর ১৮৩৬ সালে স্থাপন করেছিলেন এবং ৫৪ দিনের মধ্যে দুর্গটির নির্মাণকার্য শেষ হয়েছিল। ১৮৩৭ সালের ১০ ফেব্রুয়ারি দুর্গটি শেষ হয়েছিল। হরি সিং নলওয়ার কবর এখনও দুর্গের পাশেই রয়েছে যেখানে তার দাহ করা ছাই পড়ে আছে। জামরুদ ছিল একটি কৌশলগত অবস্থান এবং ব্রিটিশ রাজের সময় ব্রিটিশ ভারতীয় সেনাবাহিনীর এটি একটি সেনানিবাসের ঘাঁটি হিসেবে ব্যবহা করা হত। এটি মূলত ব্রিটিশ সেনাবাহিনী আফগানিস্তানে তাদের যুদ্ধের জন্য এটি কার্যকরী ঘাঁটি হিসেবে ব্যবহার করত। ১৮৭৮-৭৯ সালের সামরিক অভিযানের সময় জামরুদ আফগানিস্তানের দিকে ব্রিটিশ ভূখণ্ডে সীমান্ত ফাঁড়ি হিসাবে যথেষ্ট গুরুত্বপূর্ণ স্থান হয়ে ওঠে এবং এটি ১৮৯৭-১৮৯৮ সালে তিরাহ অভিযানের একটি অংশের অপারেশনের ভিত্তি ছিল। এটি খাইবার রাইফেলসের সদর দপ্তর হিসেবে ব্যবহার করা হতো। এছাড়াও এটি খাইবার টোল আদায়ের কেন্দ্রও ছিল। স্থানটি বর্তমানে সময়ে পাকিস্তান সেনাবাহিনীর একটি শাখা ফ্রন্টিয়ার কোরের সদর দপ্তর হিসেবে কাজ করে। ১৯০১ সালে শহরটির জনসংখ্যা ছিল ১,৮৪৮ জন। ২০১৭ সালের হিসেবে শহরটির জনসংখ্যা ৬৩,৮৪৩ জন রেকর্ড করা হয়েছিল। এই শহরটির কৌশলগত তাত্পর্য এবং গুরুপ্ত এখনও অব্যাহত রয়েছে।

১৮৭৮ সালে, পশতুন প্রধান এবং একজন ব্রিটিশ রাজনৈতিক অফিসার খাইবার গিরিপথের কাছে জামরুদ দুর্গে।

তথ্যসূত্র
---------

1. ↑  "POPULATION AND HOUSEHOLD DETAIL FROM BLOCK TO DISTRICT LEVEL: FATA (KHYBER AGENCY)" (পিডিএফ)। www.pbscensus.gov.pk। ২০১৮-০১-০৩। ২০১৮-০৪-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৪-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ভিশন - আ প্রোজ স্কেচ** (জার্মান - *Vision - eine Prozaskizza*; ভিজিওন - আইনা প্রোজাস্কিৎসা) হল জার্মান সাহিত্যিক টমাস মানের লেখা প্রথম প্রকাশিত সাহিত্যকর্ম। ১৮৯৩ সালে ল্যুবেক'এর গিমনাসিউম (হাই স্কুল) থেকে প্রকাশিত স্কুল ম্যাগাজিন *ড্যের ফ্রুলিংসস্টুর্ম* (বাসন্তী ঝড়) পত্রিকায় এই লেখাটি প্রকাশিত হয়।

বিষয়বস্তু
----------

এটি একটি প্রোজ স্কেচ (জার্মান - প্রোজাস্কিৎসা) বা গদ্য-চিত্র। স্বাভাবিকভাবেই এই ধরনের লেখার বৈশিষ্ট্য অনুযায়ীই এখানে তেমন কিছু ঘটে না। গল্পকথক (ন্যারেটর) এখানে একজন অল্পবয়সী মেয়ের আঙটিশোভিত হাতের সৌন্দর্য বর্ণনা করে মাত্র। তার চোখে সে সৌন্দর্য যেমন প্রতিভাত হয়, তার ফলে তার মনে যে চিন্তার উদয় হয় - চিন্তার সেই ধারাকেই ঘনিষ্টভাবে অনুসরণ করে চলে এখানে লেখকের কলম। তার মনের প্রথম উত্তেজনা ধীরে ধীরে প্রশমিত হয়, চিন্তাকে অন্যদিকে চালিত করতে সে অন্য কিছু ছবির দিকে তাকায় - যেমন কাইজার ভিলহেলমের আমলের জাঁকজমকপূর্ণ ঘরের একটি ছবি। কিন্তু কথকের অনুভূতি সৌন্দর্যের এমন কোনও সুনির্দিষ্ট ছকে বাঁধা সীমার মধ্যে আটকে থাকতে অস্বীকার করে; তার মনে হতে থাকে সেই নরম পেলব অনাবৃত অনিন্দ্যসুন্দর হাতটির গন্ধ, তার স্পন্দন যেন সেই ভিলহেলমীয় যুগের জাঁকজমকপূর্ণ কক্ষটিতেও তার অস্তিত্বের জানান দিচ্ছে; কোনও এক গোপন ভালোবাসা যেন তার অন্তর থেকে উঠে এসে তার সমস্ত পৃথিবীটাকেই নাড়িয়ে দেয়। তার দু'চোখের দৃষ্টি ভিজে আসে, অশ্রু মুক্তি পায়; কোনও এক মেয়ের প্রতি হারিয়ে যাওয়া ভালোবাসা ফিরে এসে তাকে কাঁদিয়ে ছাড়ে।

বৈশিষ্ট্য
---------

হেরমান কুরৎসকা প্রমুখ সমালোচকদের মতে টমাস মানের এই একেবারে প্রথম দিকের লেখাটিতে ভিয়েনার প্রতীকবাদী (সিম্বলিস্ট) আন্দোলনের সুস্পষ্ট প্রভাব লক্ষ করা যায়। অপরদিকে রাইনহার্ট বাউমগার্টের মতে এই ছোট্ট গদ্য-ছবিটি সেই সময়ে **মানের** উপর তৎকালীন ডেকাডেন্স আন্দোলনের প্রভাবেরও সাক্ষ্য বহন করে। তবে তার সাথে লিখনশৈলীতে একধরনের অদ্ভুত মিষ্টত্ব ও আভিজাত্যর সচেতন উপস্থিতি এই লেখাটিকে মানের পরবর্তী লেখাগুলির সাথে তুলনায় কিছুটা বিশিষ্ট করে তুলেছে। আবার সেই সাথে কিছু দেহাংশের সুচারু প্রতীকি ব্যবহার (এক্ষেত্রে শুধুমাত্র একটি অনাবৃত অল্পবয়সী মহিলা হস্ত) এখানে এমনধরনের এক ইরোটিসিজমের সাক্ষ্য বহন করে, যা মানের পরবর্তী বিভিন্ন লেখায় অনেকাংশেই অনুপস্থিত। তবে ঊনবিংশ শতাব্দীর শেষদিকে এইধরনের লেখা ছিল কিছুটা ফ্যাশনেবল। এই লেখায় পরিণত মান'এর গভীরতার ছাপ অনেকটাই অনুপস্থিত।

তথ্যসূত্র
---------

1. 1 2 3  Reinhard Baumgart: "Thomas Mann als erotischer Schriftsteller". *Zeit Online*. 15 (1988) পৃঃ - ২. সংগৃহীত ২৯ অক্টোবর, ২০১৫।
2. ↑  *„Thomas Mann: Vision. Prosa-Skizze."* *Sämtliche Erzählungen.* Band 1. S. Fischer Verlag, Frankfurt 2002 (8. Aufl.), পৃঃ ৭–৮। আইএসবিএন ৩-১০-৩৪৮১১৫-২
3. ↑  Hermann Kurzke: *Thomas Mann. Das Leben als Kunstwerk.* Fischer-Taschenbuch-Verlag, Frankfurt 2001, আইএসবিএন ৩-৫৯৬-১৪৮৭২-৩, পৃঃ - 61

গ্রন্থপঞ্জি
-----------

* Hans R. Vaget in: Helmut Koopmann (Hrsg.): *Thomas-Mann-Handbuch.* Kröner, Stuttgart 2001, আইএসবিএন ৩-৫২০-৮২৮০৩-০, S. 553, 555 f.